Иван Мартиновић
Иван Мартиновић (23. јануар 1863. Кикинда — 22. април 1926. Панчево) био је српски учитељ, писац и преводилац.

Биографија 
Рођен је у Кикинди 23. јануара 1863. године. Он је недовољно позната личност, о којој се мало писало, а која је задужила не само Панчево, већ и Србију. За четири деценије боравка у Панчеву оставио је неизбрисив траг у јавном животу града и српске Војводине. Био је учитељ у Башаиду и Панчеву. 

Дуго година је био учитељ у панчевачкој српској вероисповедној основној школи, где се показао као врстан педагог и васпитач. Иван Мартиновић је све време излажења панчевачког дечјег илустрованог листа Споменак био власник, издавач, главни и одговорни уредник. Од 1909. године уређује Споменкову библиотеку у којој сваке године објављује по једну књигу. Укупно је објавио седам књига за седам година.

Пензија 
Због свог слободоумног писања често је долазио у сукоб са мађарским режимом, који није трпео његов национални ради који га је зато отерао и у пензију. Пензионисан је 1908. године.

Први светски рат 
За време Првог светског рата био је интерниран у Сегедин.

Период после Првог светског рата 
После рата, 1918. године реактивиран је, да би од наредне 1919. године био управник грађанске школе у Панчеву.

Некролог из Панчевца 
Панчевац из 25. априла 1926. године на насловној страни објављује некролог.

Дела 

 Својој сестри Даници / Иван Мартиновић. - У: Женски свет. - ISSN 2217-6667. - Год. 10, бр. 1 (1895), стр: 12-13.
 А, не дам ја тебе! : једна мана у домаћем васпитању / Иван Мартиновић. - У: Женски свет. - ISSN 2217-6667. - Год. 3, бр. 3 (1888), стр: 67-72.

Преводи 
 Сироче : приповетка за младеж / написао Оскар Хекер ; превео с немачког Иван Мартиновић. - Панчево : Штампарија Николе М. Косанића, 1893. - 116 стр. ; 16 cm 
 Опћење са ученицима почетницима, написао Иван Крулец у Љубљани, превео Иван Мартиновић  
 Сан у очи нове године / написао Сањало ; превео Иван Мартиновић.

Уредник 
 Споменак
 Посестрима : лист за поуку и забаву нашем женскињу; заједно са Љубомиром Лотићем

Издаваштво 
 Свети Сава у песмама : песме разних писаца / скупио и издао Иван Мартиновић. - (2. попуњено изд.). - Вел. Кикинда : И. Сеђаков, 1905. - 47 стр. ; 20 cm

Види још 
 Споменак
 Посестрима

Галерија

Референце

Спољашње везе 
 Школске вести. - Школски лист, 15. јули 1880. године Приступљено 24.09.2016.
 Писмена саучешћа, Школски гласник, 15. септембар 1913. године, стр:232 Приступљено 5.10.2016.
 Школске вести, Школски лист, 30. јун 1882. године Приступљено 5.10.2016.
 Књижевне вијести, Босанско-херцеговачки источник, 1. фебруар 1897. године, стр:38 Приступљено 5.10.2016.
 Јавна захвалност, Источник, 15. мај 1903. године, стр:16 Приступљено 5.10.2016.

Рођени 1863.
Умрли 1926.
Кикинђани
Српски учитељи
Српски књижевници
Српски преводиоци